આ વિવાદને શાંત કરવા અને વિવાદ આંદોલન ન બને એવા હેતુથી હવે ડિરેક્ટર સંજય લીલા ભણસાલીએ પોતાની ભૂલ સુધારી લીધી છે અને ગુજરાતના જાણીતા કવિ, લબ્ધપ્રતિષ્ઠ સાહિત્યકાર અને મહાત્મા ગાંધીએ જેમને રાષ્ટ્રીય શાયરનું બિરુદ આપ્યું હતું એવા ઝવેરચંદ મેઘાણીને આ ગીત માટે સ્પેશ્યલ ક્રેડિટ આપવાનું નક્કી કર્યું છે, જેની ઈ-મેઇલ ગઈ કાલે ઝવેરચંદ મેઘાણીના પૌત્ર પિનાકી મેઘાણીને સંજય લીલા ભણસાલીની કંપની ભણસાલી પ્રોડક્શન્સના એક્ઝિક્યુટિવ પ્રોડ્યુસર ચેતન દેવળેકરે કરી હતી.